המסעדה דורגה במקום ה-23 בטיבה בעולם בשנת 2009,
המסעדה דורגה במקום ה-47 בטיבה בעולם בשנת 2010.
במסעדה 11 שולחנות ו-35 מקומות, מרתף היין מכיל בקבוקים מ-750 סוגי יינות. בישולו של מתאפיין במטבח צרפתי יצירתי עם השפעות מכל העולם.
פאוליוס שירביס
פאוליוס שירביס (בליטאית: Paulius Širvys;
6 בספטמבר 1920, פדוסטליס - 27 במרץ 1979, וילנה) היה משורר ליטאי. שיריו הליריים, השאובים במידה רבה מאירועי חייו, הם בדרך כלל קצרים ועל רבים מהם חוברו לחנים. נחשב לאחד ה"בארדים" (משוררי העם, דאיניוס dainius) של עמו, יצירותיו אהובות על כמה דורות של ליטאים.
שנות ילדותו וצעירותו.
פאוליוס שירביס נולד בשנת 1920 בכפר פּדוּסטֶליס במחוז זאראסאי. מילדותו נאלץ לעבוד על מנת לעזור לפרנסת המשפחה. למד בבתי ספר יסודיים בעיירות דוסטוס ואלכסנדרוולה.
בשנת 1940 סיים את לימודיו בבית ספר חקלאי בסלאי ועבר ללמוד בבית ספר לפיקוח וטרינרי (kontrolasistentų kursus) בגרוזדג'יאי. אחרי כניסת הכוחות הסובייטים לווילנה למד שם בבית ספר צבאי סובייטי בשנים 1940-1941.
בימי מלחמת העולם השנייה, פלישת גרמניה הנאצית לברית המועצות מצאה אותו בשבנצ'יונליאי.
נפל בידי הגרמנים כשבוי מלחמה ואחרי שברח ממחנה השבויים על יד מינסק נתפס שוב ונשלח לעבודות כפייה בגרמניה בשנת 1942.
בשנת 1944 הצליח שוב לברוח, חצה את קווי החזית בליטא וחזר לשורות הצבא הסובייטי כחייל בחטיבה הליטאית הסובייטית 16. השתתף בקרבות בצפון ליטא ובקורלנד, שבה נפצע בקרב. אחרי המלחמה שוחרר מהצבא והתחיל לעבוד כעורך עיתונים מקומיים ברוקישקיס, פנדליס, מרקינה ורודישקס.
חייו הבוגרים ודרכו כמשורר.
יצירותיו הראשונות פורסמו בכתבי עת בשנת 1948. בשנים 1954–1955 עבד במערכת כתב העת "ליטרטורה איר מנאס" "Literatūra ir menas ("ספרות ואומנות") ובשנים 1958-1962 בכתבי העת "מוסקלייביס" "Moksleivis" ("התלמיד") ו"גניס" Genys ("הנקר")
(ב 1962). ב-1957 סיים לימודי ספרות במכון ע"ש מקסים גורקי במוסקבה. בין השנים 1967–1969 עבד כהגאי באניות הדייגים שבסיסן בקלייפדה.
השירה הלירית של שירביס מושפעת מזכרונותיו מזמן מלחמת העולם השנייה ומהמסורת הפולקלורית הליטאית. יש בה כנות ביטוי ומלודיות עצובה המזכירה את שירי העם.
פאוליוס שירביס נפטר בווילנה במרץ 1979, בגיל 59.
הובא לקבורה בבית הקברות אנטקלניס בווילנה.
יצירות.
שירביס פרסם ששה קובצי שירה:
תורגם לרוסית על ידי דוד מרקיש ול.מיל (1961)
פאוליוס שירביס תרגם לליטאית משיריו לילדים של סמואיל מרשק
הנצחה.
1995 - מחוז הולדתו, זאראסאי, הקים פרס לשירה על שמו, המוענק כל שנתיים
אלן דיטורנייה
אלן דיטורנייה (בצרפתית: Alain Dutournier; נולד ב-1949) הוא שף המסעדה "לה קארה דה פייאן" (Carré des feuillants) ברובע הראשון של פריז, לה שני כוכבים במדריך מישלן האדום.
ביוגרפיה.
אלן דיטורנייה נולד בקאניוט, לאנד, גסקוניה וגדל בפונדק המשפחה הקיים מזה כמה דורות, שם סייע לאמו וסבתו. הוא למד בבית ספר למלונאות בטולוז והמשיך את לימודיו במונקו, גרמניה ושוודיה. ב-1973 פתח את הביסטרו "טרו גסקון" (Trou Gascon ; החור הגסקוני) ברובע השנים-עשר של פריז והשיג 16/20 במדריך גו מיו וכוכב במדריך מישלן האדום ב-1977 והעפיל ל-18/20 בגו מיו ושני כוכבים במישלן ב-1982. המסעדה נכללת במדריך השולחנות הגדולים בעולם.
ב-1986 פתח את קארה דה פייאן בפריז בסמוך לכיכר ונדום. ב-2003 הוא פתח את Pinxo במלון פלזה בכיכר ונדום בפריז.
מטבחו של דיטורנייה מבוסס על גסקוניה בה גדל, תוך שילוב השפעות זרות. ספר הבישול שלו מוקדש ברובו למטבח הגסקוני המסורתי.
הקס
ידיעות החברה לחקירת ארץ ישראל ועתיקותיה
ידיעות בחקירת ארץ ישראל ועתיקותיה, הוא כתב עת לעתיקות ארץ ישראל וארצות המקרא שיצא לאור על ידי החברה לחקירת ארץ-ישראל ועתיקותיה בשנים 1967-1933. המשכו של כתב העת הוא קדמוניות.
מצודת ביריה במלחמת הקוממיות
מהירות סיבובית
סמלו של מארס
סמלו של מארס מורכב מעיגול שמהיקפו יוצא חץ באלכסון למעלה וימינה. העיגול והחץ מייצגים את מגינו וחניתו של אל המלחמה הרומי מארס והוא משמש במספר תחומים:
היוניקוד של הסמל הוא U+2642.
סמלה של ונוס
סמלה של ונוס הוא הסמל של האלה ונוס, מקבילתה הרומית של אלת האהבה היוונית אפרודיטה. הסמל מורכב מעיגול שמתחתיו צלב, והוא מסמל את המראה של ונוס. כבר בזמנים קדומים שימש הסמל באסטרולוגיה ואסטרונומיה לציון כוכב הלכת נוגה.
סמלה של ונוס משמש במספר תחומים:
היוניקוד של הסמל הוא U+2640.
אל-קאעדה בבלאד אלשאם
אל-קאעדה בבלאד אלשאם (אל קאעידה בסוריה הגדולה) הוא ארגון טרור הפעיל בלבנון. ארגון זה מסונף לאל-קאעידה. בגלל מיעוט הפיגועים, ומעט המידע על הארגון, מעריכי מודיעין שונים העלו את האפשרות כי החזבאללה השתמש בשם הארגון ככיסוי לביצוע פיגועים.
הלגיון האחד עשר קלאודיה
הלגיון האחד-עשר קלאודיה (בלטינית: Legio undecima Claudia) היה לגיון רומאי שהוקם על ידי יוליוס קיסר בזמן מלחמת גאליה בשנת 58 לפנה"ס. הלגיון הוצב בפרובינקיית מואסיה עילית עד המאה ה-5 לספירה. סמל הלגיון היה שור. הלגיון השתתף בדיכוי מרד בר כוכבא ובמצור על ביתר.
נוכחות הלגיון בארץ ישראל.
כתובת לטינית שנמצאה ליד המעיין בביתר מזכירה את הלגיון החמישי מקדוניקה והלגיון האחד-עשר קלאודיה. מאחר ששני הלגיונות האלה היו מוצבים בדאקיה זמן קצר לפני מרד בר כוכבא, בתקופת שלטונו של טראיאנוס, נראה כי גדודים משני לגיונות אלה הובאו לעזרה בדיכוי המרד והוצבו כחיל משמר בביתר, לאחר כיבושה.
מיכאל אבי-יונה פרסם מצבת קבורה שנמצאה בבית שאן, של פובליוס אליוס קאפיטו (Publius Aelius Capito), חייל בלגיון האחד-עשר קלאודיה, שמת בגיל 35 לאחר שירות צבאי בן עשר שנים. לטענת גדליהו אלון, מת החייל בעקבות מרד בר כוכבא.
מולטי-מדיה
סמיון מוגילביץ'
סמיון יודקוביץ' מוגילביץ' (אוקראינית: Семьон Ю́дкович Могиле́вич, נולד ב-30 ביוני 1946) הוא איש עסקים אוקראיני-יהודי הנחשב לראש המאפיה הרוסית.
לפי דיווחי הבנק העולמי, הוא חשוד כי הוא עומד בראש רשת המאפיה "סולזווקיה" והרוויח כ-100 מיליון דולרים מסחר בנשק (ובכלל זאת הברחת ציוד לפיתוח נשק גרעיני), הלבנת הון, סחיטה, הונאת בנקים וחברות פיננסים וסחר בנשים. נייר עבודה של "האגודה האירופית לקרימינולוגיה" (ESC) מכנה אותו "אחד מראשי הפשע המאורגן המפחידים ביותר" והעיתונאי מישה גלני שכתב ספר על המאפיה הרוסית מכנה אותו ה"גנגסטר הרוסי החזק ביותר שחי כיום". עוד נטען כי מוגילביץ' שולט בחברת RosUkrEnergo, המעורבת במשבר הנפט בין רוסיה לאוקראינה. מוגילביץ' מכונה לעיתים "דון סמיון" או "הדון החכם" (בשל היותו בעל השכלה על תיכונית).
קורות חייו.
מוגילביץ' נולד בקייב למשפחה יהודית מן המעמד הבינוני. בגיל 22 (1968) קיבל תואר מן הפקולטה לכלכלה של אוניברסיטת לבוב. חבריו ללימודים תיארו אותו כבעל זיכרון צילומי. לפי נתוני המיליציה (משטרה) הסובייטית, מוגילביץ' החל את דרכו בסחר בשוק השחור ובפשיעה "כלכלית" אחרת נגד המדינה הקומוניסטית. הוא נידון בשנות ה-70 פעמיים למאסר - של שלוש ושל ארבע שנים - על פעילות זו. בשנות ה-80 ובתחילת שנות ה-90 ניצל את העלייה של יהודים מאוקראינה לישראל. מכיוון שהיה אסור להם להגר מברית המועצות עם רכוש יקר ערך כמו ציורים או תכשיטים, הוא רכש אותו מהם, והבטיח להעביר להם את הכסף, לאחר שיעלו לישראל. התשלום מעולם לא הגיע ליעדו, והקורבנות לא יכלו להתלונן: ההברחה של חפצי ערך אלה הייתה לא חוקית, כמו גם העסקה למכירתם. מן הכסף שהרוויח מסחר בלתי-חוקי זה, הוא החל לסחור בנשק ובנשים לזנות.
ב-1990 עלה לישראל, קיבל אזרחות מתוקף חוק השבות והרחיב את עסקיו למדינה זו. אף על פי שעל פי משטרת ישראל, לא היה פעיל במיוחד בישראל, ב-2003 פורסם תחקיר לפיו חברת גז שהקים, שבה היו מעורבים גם ישראלים, קיבלה באופן תמוה חוזה ענק מגזפרום הרוסית. לאחר שקיבל אזרחות ישראלית, נעלם שנית מישראל והתגורר על פי החשדות בהונגריה וברוסיה. על פי החשדות, היה מעורב בפרשת הלבנת הון בשווי של מיליוני דולרים בבנק אוף ניו-יורק.
ב-24 בינואר 2008 הוא נעצר במוסקבה על ידי המחלקה לביטחון כלכלי של משרד הפנים הרוסי, בחשד להעלמת מס. ביולי 2009 שוחרר מן המעצר, ונאסר עליו לצאת מהמדינה, ומאז נעלם. ב-18 באפריל 2011, מינהל מחוז מרכז הפדרלי של משרד הפנים הרוסי הפסיק את החקירה בעניינו בשל חוסר ראיות. בארצות הברית הורשע שלא בפניו בגין הונאות בהיקף של 150 מיליון דולר והוא אחד מעשרת הנמלטים המבוקשים ביותר על ידי ה-FBI.
במדיה.
בסדרה הפושעים המבוקשים ביותר בעולם, אחד הפרקים מדבר על פשעיו של מוגילביץ' ועל כך שהוא אחד מהפושעים המבוקשים ביותר בעולם.
שפות פליאו-סיביריות
התקופה הפליאוליתית ביפן
פליאונטולוגיה
פליאוזואיקון
פליאוזואולוגיה
פליאוקן
פליאוקלימטולוגיה
פליאוסול
פאליאוגרפיה
מבצע בוסתן 22
פליאומסטודון
פליאוכרואיזם
גקטורק (לוויין)
גקטורק (בטורקית: Göktürk) הוא לוויין לחישה מרחוק של כדור הארץ, המפותח עבור טורקיה על ידי חברת טלספאציו האיטלקית. הלוויין מיועד לצלם את כדור הארץ באיכות גבוהה ברזולוציה הקטנה ממטר, ולשמש את צבא טורקיה. עסקה למכירת לוויין ישראלי מסוג אופק כמעט שהושלמה, אך הטורקים ביטלוה בשל רצונה של ישראל למנוע מהם לצלמה.
ראול מיירלש
ראול ז'וזה טרינדאדה מיירלש (בפורטוגזית: Raul José Trindade Meireles; נולד ב-17 במרץ 1983 בפורטו שבפורטוגל) הוא כדורגלן עבר פורטוגזי ששיחק בעמדת הקשר אחורי. ייצג את נבחרת פורטוגל במונדיאל 2010 ו-2014 וביורו 2008 ו-2012.